open-index/open-wikipedia-markdown huggingface dataset:
Maleagi

**Maleagi** is die 39ste boek in die kanon van Hebreeuse Geskrifte wat as die Ou Testament in die Bybel opgeneem is. Hierdie boek is die twaalfde en laaste van die sogenaamde twaalf Klein Profete. Die boek dateer uit die 5de eeu v.C. nadat die tempel reeds herbou was. In 'n aantal gesprekke met die volk bestraf die profeet die volk oor hulle sondes op die gebied van die erediens, die huwelikslewe en hulle toekomsverwagtinge. Hoogtepunte is die gedeeltes oor die verkiesende liefde van God (1:2-5), die ware erediens (1:11) en die vooruitsig dat die son van redding met genesing in sy strale oor die vromes sal skyn (4:2).

## Bron 
* Die Bybel: Nuwe vertaling (Bybelgenootskap van Suid-Afrika)

## Eksterne skakels 
*
Haselneut

**Haselneut** is die neut van die hasel. Die neut is bolvormig tot ovaal, ongeveer 15-25 mm lank en 10-15 mm in deursnee, met 'n buitenste fibreuse skil rondom 'n gladde dop. Die neute val uit hul doppe wanneer dit ryp is, ongeveer sewe tot agt maande na bestuiwing. Die kern van die saad is eetbaar en kan rou gebruik of gebraai word, of die basis van 'n pasta vorm. Hasel word ook gebruik vir veevoer, net soos kastanjes en akkers. Die saad het 'n dun, donker bruin vel, wat soms verwyder word voordat dit gekook word.

Haselneute word in kommersiële hoeveelhede verbou in Turkye, Azerbaijan, Italië, Griekeland, Georgia, in die suide van die Spaanse streek Katalonië, in Kent County in die Verenigde Koninkryk en in die Amerikaanse state van Oregon en Washington. Turkye is die grootste produsent van haselneute in die wêreld met ongeveer 75% van die produksie.

Haselneute word gebruik om die gebak "praline" te maak, en ook gebruik in kombinasie met sjokolade, sjokoladetruffels en produkte soos *Nutella* en *Frangelico*-likeur. Haselneutolie, gepers uit haselneute, het 'n sterk geur en word soms gebruik as 'n kookolie.

Haselneute is ryk aan proteïen en onversadigde vette. Verder bevat dit goeie hoeveelhede tiamien en vitamien B6, sowel as kleiner hoeveelhede van ander B-vitamiene.

## Eksterne skakels 
*
Boek van Tobit

Die **Boek van Tobit** is 'n Ou Testamentiese apokriewe boek en vertel die verhaal van Tobit, 'n man uit die stam van Naftali, wat deur die vyand as gevangene na Nineve weggevoer is. Dit handel oor Tobit, sy vrou, Sara, en hulle seun Tobias. In die verhaal kruis hulle paaie ook met die engel Rafael en ook met die jong meisie Sara, op wie die duiwel Asmodeus verlief is. Asmodeus vermoor die mans wat met haar trou een vir een.

Die skrywer van die boek is onbekend en daar word vermoed dat die boek tussen die jare 225 en 175 v.C. geskryf was. Die boek is oorspronklik in Hebreeus of in Aramees geskryf en kom voor in die Ortodokse Tewahedo-kanon.

## Bron 
* *APOKRIEWE Ou en Nuwe Testament. Verlore boeke uit die Bybelse tyd*. Jan van der Watt, Francois Tolmie. 2005.
Petro Porosjenko

**Petro Oleksijowitsj Porosjenko** (Oekraïens: Петро Олексійович Порошенко, wetenskaplike transliterasie: Petro Oleksijovyč Porošenko; gebore 26 September 1965 in Bolhrad) is 'n Oekraïense ondernemer en politikus. Hy het vanaf 7 Junie 2014 tot 20 Mei 2019 as president van Oekraïne gedien.

As entrepreneur het hy 'n fortuin met sy sakegroep *Ukrprominvest* verdien wat onder meer belange in die Oekraïense sjokolade-, televisie-, motor-, skeepsbou- en wapenbedryf het. Die Amerikaanse sakeydskrif *Forbes* het Porosjenko, wie se fortuin op VSA-$ 1,6 miljard beraam word, sewende op die ranglys van Oekraïense oligarge gelys. In 2005 is sy fortuin volgens die Poolse nuustydskrif *Wprost* nog op sowat VSA-$ 350 miljoen beraam. Weens sy belange in *Roshen*, die grootste Oekraïense vervaardiger van sjokolade en ander lekkergoed, het Porosjenko die bynaam "Sjokoladekoning" gekry.

Gedurende sy politieke loopbaan het Porosjenko reeds 'n verskeidenheid regeringsposte beklee. Tussen Februarie en September 2005 was hy voorsitter van die Nasionale Veiligheids- en Verdedigingsraad van Oekraïne en vanaf Februarie 2007 tot en met Maart 2012 direkteur en lid van die bestuursraad van Oekraïne se Reserwebank. Onder president Wiktor Joesjtsjenko het hy die amp van minister van buitelandse sake en onder president Wiktor Janoekowitsj die amp van minister van ekonomiese sake beklee. Op 24 Mei 2014 het hy reeds in die eerste rondte van die Oekraïense presidensiële verkiesing 'n oorwinning behaal.

## Verwysings
Kasjoeneut

Die kasjoeboom (*Anacardium occidentale*) is 'n tropiese immergroen plant wat **kasjoeneute** en kasjoeappels voortbring, Dit groei tot 14 meter (46 voet) hoog, maar die dwergkasjoe, wat tot 6 meter (20 voet) hoog word, het hom as meer winsgewend bewys omdat dit vroeër volle wasdom bereik en hoër opbrengste lewer.

Die kasjoeneut dien as 'n versnapering en word in kosbereidings soos ander neute gebruik, maar dit is eintlik 'n saad. Die kasjoeappel is 'n vrug waarvan die pulp tot 'n soet vrugtedrankie verwerk of tot 'n likeur gedistilleer kan word.

Die dop van die kasjoeneut lewer opbrengste wat in baie toepassings gebruik kan word, van smeermiddels tot verf, en ander dele van die boom is tradisioneel gebruik teen slangbyte en vir ander tradisionele geneesmiddels.

Kasjoe kom oorspronklik van die noordooste van Brasilië, maar word nou wyd in tropiese gebiede verbou, met Viëtnam en Nigerië wat die grootste produsente verteenwoordig, asook in Indië, die Ivoorkus en Indonesië.

## Tabel 
## Verspreiding 
Die spesie kom voor in: Bolivië, Brasilië, Colombia, Ecuador, Guyana, Peru, Suriname, Trinidad-Tobago en Venezuela.

## Galery 

Lêer:Anacard occid T 071209-2350 plrtu.jpg|'n Kasjoeboom
Lêer:Anacard occid Fr 071209-2345 plrtu.jpg|Kasjoevrug aan 'n boom
Lêer:Cashew Family.jpg|Kasjoefamilie
Lêer:Mozambique cashew processing plant.jpg|Kasjoeneut-verwerkingsaanleg in Mosambiek
Lêer:Processed Anacardium occidentale.jpg|Op die mark

## Eksterne skakels 
* 

## Verwysings
Teenpous Victor IV (Gregorius)

: Vir nog 'n teenpous met dieselfde naam sien Teenpous Victor IV (Octavianus)

**Teenpous Victor IV** gebore **Gregorio Conti** was 'n teenpous in die Rooms Katolieke Kerk van 25 Januarie 1138 tot 29 Mei 1138.

## Biografie 
**Gregorio Conti** is gebore in Ceccano, Italië.  Hy word aangestel as kardinaal in Desember 1122.Hy was een van die 16 kardinale wat in 1111 die verdrag van Pous Paschalis II en keiser Hendrik IV oor die Investituurstryd bekragtig het.  Later het hy aangevoer dat hy gedwing was om dit te doen en was hy baie krities oor die gedrag van die pous. In 1112 het Paschalis hom toe as kardinaal ontslaan.  In 1122 het Paschalis se opvolger Pous Callixtus II hom
egter weer as kardinaal aangestel.

Toe Callixtus se opvolger Pous Honorius II in 1130 sterwe en daar onduidelikheid was oor sy opvolger, skaar Conti hom by Teenpous Anacletus II.  Anacletus sterwe op 25 Januarie 1138 en dieselfde dag nog word Conti as Pous Victor IV aangestel met die hulp van koning Rogier II van Sisilië.  Innocentius het egter baie meer steun gehad en die posisie van Victor het vinnig verswak.  Deur intervensie van Bernard van Clairvaux tree Victor op 29 Mei 1138 af en onderwerp hom aan Pous Innocentius.  Innocentius het aanvanklik belowe dat Victor en al sy aanhangers hulle poste en titels sou behou, maar het nie sy belofte gehou nie.  Op die tweede Lateraanse konsilie onthef Innocentius vir Conti en al sy aanhangers van hulle titels en poste ondanks die kritiek van Bernard van Clairvaux.
Na sy afdanking het Gregorio hom teruggetrek na S. Eusebio in Fontanella by Sotto in Monte.

## Verwysings
Garam masala

duimnael|200px|Garam masala-spesery
duimnael|260px|Die los bestanddele van garam masala

**Garam masala** is 'n geroosterde mengsel van speserye. Die resep is afkomstig uit Indië. Die voorbereiding verskil heelwat van streek tot streek. Dit is 'n bestanddeel van baie Indiese geregte soos hoendertandoori. Dit word dikwels laaste bygevoeg tydens die kookproses, sodat die geur en smaak behoue bly.

## Bereidingswyse 
Hieronder volg die voorbereiding vir 'n soeter variant.

**Bestanddele:**
* 3 lourierblare
* 1 teelepel koljandersaad
* 1 teelepel komyn
* 2,5&nbsp;cm pypkaneel
* halwe teelepel swartpeper
* 2 anyssterre
* 1 teelepel karwysaad
* 1 teelepel chilipoeier
* halwe teelepel gemmerpoeier
* 1 teelepel Amchoor
* kwart teelepel asafoetida

**Bereiding:**
* Voeg al die bestanddele, behalwe die onderste vier, saam in 'n droë oondpan.
* Rooster alles saam.
* Wag tot die geur vrygestel word.
* Maal alles uit die pan tot 'n poeier.
* Voeg die poeier by die ander bestanddele.
Northmead

**Northmead** is 'n voorstad in Benoni, Gauteng. Volgens die 2011-sensus het Northmead 'n bevolking van 11&nbsp;655 gehad, waarvan 82,2% Blankes was. Engels (50,2%) en Afrikaans (40,8%) is die grootste huistale.

## Sien ook 
* Farramere
* Rynfield
* Lakefield

## Verwysings
Humor (medies)

duimnael|250px|Die vier humores.
Die vier **humores** (enkelvoud: **humor**) is deel van ’n mediese stelsel wat deur geneeshere in Antieke Griekeland en Antieke Rome aanvaar is. Dit verduidelik die werking van die liggaam aan die hand van vier vloeistowwe (humores): bloed, slym, geel gal en swart gal. Dié benadering word "humorale patologie" genoem.

Te veel of te min van enige van die vier vloeistowwe sou volgens die antieke dokters ’n direkte invloed op die mens se temperament en gesondheid hê. Dit is baie individualisties, want elke mens het glo sy eie besondere humorale samestelling gehad. Dit het ’n holistiese benadering gehad, want die verband tussen die geestelike en fisieke prosesse is benadruk deur hierdie raamwerk. Die model is aanvaar deur van Hippokrates tot ander Griekse, Romeinse en Persiese geneeshere en was die aanvaarde siening van die menslike liggaam tot met die ontwikkeling van moderne mediese navorsing in die 19de eeu.

## Vier humores 
Die teorie bepaal basies dat wanneer die vier humores in ewewig was, die persoon gesond was. Alle siektes en gestremdhede het ontstaan weens ’n wanbalans van hierdie vloeistowwe. Daar is geglo die tekort of oorvloed van die humores word veroorsaak deur die inaseming van dampe of die opneem daarvan deur die liggaam. Dokters het geglo elk van die humores neem toe of af in die liggaam na gelang van die persoon se dieet en aktiwiteite. Dit was verwant aan die teorie van die klassieke vier elemente: aarde, vuur, water en lug; elk het een van die humores verteenwoordig: die aarde die swart gal, vuur die geel gal en water die slym, met al vier elemente teenwoordig in die bloed.

Die woord "humor" is ’n vertaling van die Griekse χυμός, *chymos* (letterlik "sap").

Die volgende tabel wys die vier humores met hul ooreenstemmende elemente, seisoene, plek van ontstaan en gevolglike temperamente asook hul moderne ekwivalente:

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
1-2 Samuel

**1-2 Samuel** is die 9de en 10de boeke in die kanon van Hebreeuse Geskrifte wat as die Ou Testament in die Bybel opgeneem is.

## 1 Samuel 
In hierdie boek speel die profeet Samuel 'n belangrike rol as leier en profeet wat die wil van die Here aan Saul bekend maak en hom tot koning salf en daarna ook vir Dawid tot koning salf. Die boek beskryf die oorgang van die tyd dat God leiers stuur om vir Israel te lei en te red, na dié van 'n gevestigde koninkryk onder Dawid. Samuel en Saul is in die jare die leiers: Samuel as profeet, priester en leier, Saul as eerste koning onder wie se regering elkeen in 'n groot mate nog doen soos in die tyd toe daar nog nie 'n koning in Israel geregeer het nie. 

Nadat die Here vir Saul oor sy sonde gestraf en vir Dawid tot koning laat salf het, word Saul se leierskap al hoe swakker en dié van Dawid al hoe sterker. Die rede is: die Here het 'n bose gees in Saul se lewe gestuur, terwyl die Gees van die Here van die dag af dat Dawid tot koning gesalf is, kragtig in hom gewerk het.

## 2 Samuel 
Hierdie boek is na Samuel vernoem, al is hy reeds oorlede, want hy het vir Dawid, die hooffiguur in dié boek, tot koning gesalf. Die boek Samuel beskryf hoe Dawid eers koning net oor die Judastam was en later, na 'n burgeroorlog, oor al die stamme, hoe hy talle vreemde nasies oorwin en sy grondgebied uitbrei, maar hoe sy ryk dan weer amper verbrokkel deur sy sonde met Batseba.

## Bron 
* Die Bybel: Nuwe vertaling (Bybelgenootskap van Suid-Afrika)
Pictorialisme

duimnael|regs|Dood as onderwerp: *Fading away* (1858) deur Henry Peach Robinson (1830-1901)
**Pictorialisme** was 'n stylrigting in die laat 19de eeuse en vroeë 20ste eeuse kunsfotografie. Die doelwit van pictorialistiese fotograwe was nie om 'n foto van 'n onderwerp te neem soos dit vir 'n klein oomblik in die realiteit gelyk het nie, maar eerder om 'n simboliese afbeelding van gemoedstoestande of grondleggende waardes te skep.

As internasionale kunsstroming was pictorialisme 'n poging om fotografie as 'n kunsvorm te vestig wat gelykstaan aan ander visuele kunste. Ná drie dekades van vurige debatte onder fotograwe, skilders en kunskritici het fotografie uiteindelik erkenning gekry as selfstandige kunsvorm en het belangrike kunsmusea begin om fotokuns te vertoon.

As estetiese beweging was pictorialisme 'n poging om fotografie as kuns van sy objektiewe en meganiese noukeurigheid te bevry en dieselfde soort subjektiwiteit na te streef wat eie is aan skildery - met sagte en vae omlynings. Pictorialisme het saam met die simbolisme ontwikkel, en dit was juis die verwerping van die moderne wêreld wat albei stylrigtings gemeen gehad het. Die onderwerpe van pictorialistiese fotograwe was nostalgies van aard of het buite tyd gestaan. Met hul foto's het hulle historiese gebeurtenisse, mites, godsdienstige onderwerpe, landskapstonele of naakstudies uitgebeeld.

Maar terwyl die pictorialisme met sy tematiek en estetiek na die verlede teruggeblik het, was die fotografiese tegnieke, wat hy ontwikkel het, nogal gewaagd - versagte fokussering, spesiale objektieflense, en die grafiese bewerking van fotos. Aan impressionistiese skilderkuns het pictorialiste die besondere styl ontleen waarmee die atmosfeer en lig van 'n toneel vasgevang is. 

Leidende pictorialistiese fotograwe sluit  Robert Demachy, Alvin Langdon Coburn, Frank Eugene, Edward Steichen en Alfred Stieglitz in. Pictorialisme het sy bloeityd tussen die laat 19de eeu en die Eerste Wêreldoorlog beleef - met uitsondering van Japan waar die styl nog tot omstreeks 1925 rigtingwysend was. Pictorialistiese foto's is egter nog tot in die laat 1950's deur kunsfotograwe afgeneem. 

## Verwysings 
## Eksterne skakels 
* *Metropolitan Museum of Art: Pictorialism in America*
Titicacameer

duimnael|links|'n Uitsig oor die Titicacameer van dié meer se Isla del Sol
Die **Titicacameer** (Spaans: *Lago Titicaca*, Quechua: *Titiqaqa qucha*) is met 'n oppervlakte van 8&nbsp;372&nbsp;km² ná die Maracaibomeer die tweede grootste meer in Suid-Amerika. Die meer is op die Altiplano, 'n plato sonder uitvloei, in die Andes geleë. Die westelike deel met 4&nbsp;916 km² behoort tot Bolivië en die oostelike deel met 3&nbsp;372 km² tot Peru.

Volgens sy oppervlak is die Titicacameer die 18de grootste natuurlike meer ter wêreld. Die meer is ongeveer 15,5 keer so groot soos die Bodenmeer (insluitend die *Untersee*) en amper so groot soos Korsika. Dit water is baie vuil en besoedeld.

## Verwysings 
## Eksterne skakels
Maracaibomeer

[duimnael|links|Die stad [Maracaibo en die Maracaibomeer]]
Die **Maracaibomeer** (Spaans: *Lago de Maracaibo*) is met 'n oppervlakte van 13&nbsp;210&nbsp;km² die grootste meer in Suid-Amerika. Dit is 'n binnemeer in die noordweste van Venezuela net oos van die grens tot Colombia en is suid van die Golf van Venezuela en die Karibiese See geleë. Die meer is ná Maracaibo genoem, Venezuela se belangrikste hawestad en tweede grootste stad, wat in die noorde van die Maracaibomeer lê.

In die 16de eeu is die Welser-kolonie Klein-Venedig rondom die meer gestig, 'n poging om die gebied te koloniseer. Die Maracaibomeer is veral belangrik vir Venezuela se olie-industrie, dié land se grootste ru-olieveld is in die ooste van die meer geleë.

## Eksterne skakels
Samora Machel

**Samora Moisés Machel** (29 September 1933 – 19 Oktober 1986) was die president van Mosambiek en die leier van FRELIMO (Bevrydingsfront van Mosambiek). Hy het die land vanaf sy onafhanklikheidswording op 25 Junie 1975 tot sy dood op 19 Oktober 1986 gelei. Sy presidensiële vliegtuig het in bergagtige terrein op die grens tussen Mosambiek, Swaziland en Suid-Afrika neergestort.

Machel is op 28 Oktober begrawe en is deur pres. Joaquim Chissano opgevolg. Hy was met Graça Machel getroud, wie later met Nelson Mandela (tot lg. se dood in 2013) getroud was.

## Sien ook 
* A luta continua

## Bronnelys 
*  Margo, Cecil: Reminiscences of a crowded life – final postponement. Johannesburg: Jonathan Ball-uitgewers, 1998. 

## Eksterne skakels
Alfred Bitini Xuma

**Alfred Bitini Xuma**, algemeen bekend volgens sy voorletters as **AB Xuma**, (8 Maart 1893, Transkei - 27 Januarie 1962) was 'n Suid-Afrikaanse leier, aktivis en van 1940 tot 1949 president-generaal van die African National Congress (ANC). Hy was 'n lid van die African American gestigte Alpha Phi Alpha-broederskap.

Hy was die eerste swart Suid-Afrikaner wat 'n mediese dokter geword het.

## Lewe 
Hoewel hy op die linkervleuel van die ANC was, is Xuma tydens sy leierskap as te konserwatief beskou deur 'n toenemend ongeduldige en aktivistiese jeug, wat hy op sy beurt met agterdog bejeën het. Sy briewe aan kollegas is blykbaar vol vyandige verwysings na kommuniste. As sodanig is hy wyd as uit voeling met die behoeftes en eise op voetsoolvlak beskou.

## Verwysings
Mbuzini

**Mbuzini** is 'n dorp naby Komatipoort in Mpumalanga, Suid-Afrika. Dit is naby die grens tussen Suid-Afrika, Mosambiek en eSwatini geleë.

duimnael|links|Die Samora Machel-monument met wrakstukke van die vliegtuig

Dit is die plek waar die Mosambiekse president, Samora Machel, en 34 passasiers in 'n noodlottige vliegramp in 1986 oorlede is. 'n Roudiens word jaarliks op 19 Oktober op die plek waar die vliegtuig geval het gehou. Die terrein beskik oor 'n monument ter nagedagtenis aan Samora Machel.

Die monument is op 19 Januarie 1999 deur Joaquim Chissano en Nelson Mandela ingewy. Dit is teen 'n koste van $240&nbsp;000 opgerig en inkorporeer wrakstukke van die vliegtuig. Vyf-en-dertig oop staalbuise is aangebring wat 'n huil-klank veroorsaak as die wind daaroor waai.
Dit is in 2006 as 'n nasionale erfenisterrein verklaar.

In 2006 is 'n biblioteek met Engelse en Portugese boeke daar naby geopen. 'n Standbeeld van Machel, wat deur 'n Noorweegse kunstenaar gemaak is, is ook hier opgerig.

## Sien ook 
* Lys van dorpe in Suid-Afrika

## Verwysings
Aube

**Aube** (uitgespreek *[ob]*) (10) is 'n Franse département van die gewes Grand Est. Sy prefektuur (hoofstad) is Troyes.

## Eksterne skakels 
* Die webwerf van die Prefektuur
* france-pub.com/Aube
Cas Janse van Vuuren

Prof. **Cas Janse van Vuuren** was van 1989 tot 1993 die rektor en visekanselier van UNISA.

## Biografie 
Van Vuuren is op 20 Februarie 1930 in die distrik van Nylstroom (nou Modimolle) gebore. Hy matrikuleer van die Nylstroomse Hoërskool en verwerf 'n onderwysdiploma in 1951 en 'n MA-graad in Duits.

In 1958 doen hy navorsing vir sy doktorale proefskrif in pedagogie in Duitsland en Switserland met 'n beurs van die Duitse regering. Hy ontvang sy PhD van die Universiteit van Pretoria in 1963, gevolg deur 'n BA (Hons)-graad die daaropvolgende jaar in filosofie, van dieselfde universiteit.

Van Vuuren is in 1967 deur die Goethe Instituut, 'n wêreldwye kulturele instituut, genooi om verskeie onderrigsentrums in Duitsland te besoek.

Hy was 'n onderwyser by die Afrikaanse Hoër Seunskool, Hoërskool Brits, en vir ongeveer nege maande by die Gimnasium vir seuns in Gummersbach, Duitsland, voordat hy in 1964 by UNISA aangesluit het. Hy dien as 'n senior lektor waarna hy in 1968 tot professor en hoof van die Departement van Fundamentele Pedagogiek bevorder is.

In 1971 is hy as assistent van die rektor en die volgende jaar as dekaan van die Fakulteit van Onderwys aangestel.

Die Cas van Vuurengebou op die Muckleneuk-kampus is op 19 November 1993 amptelik na hom vernoem. Een van die hoogtepunte van sy termyn was die aankoop van 'n Rieger Concert-orrel vir wat in die hedendaagse ZK Matthews-saal staan.

Van sy persoonlike prestasies sluit in: die DAAD-beurs om in Duitsland te studeer, sy aanstellings as 'n raadslid van die Pretoria Technikon, raadslid en lid van die senaat van die Pretoriase Kollege vir Verdere Opleiding, lid van die advieskomitee van die Pretoria Onderwyskollege, en lid van die Transvaalse Onderwysersvereniging se Uitvoerende Komitee.

Van Vuuren het 'n Duitse handboek (saam met G.A. Venter) asook verskeie artikels oor fundamentele pedagogiek gepubliseer. Hy was die hoof nasiener vir Duits in die destydse Transvaalse matriekeksamen. Hy was 'n diaken in die N.G. Kerk en het op die direksie van Laerskool Anton van Wouw gedien. Hy was ook 'n lewenslange lid van die Federasie van Afrikaanse Kultuurvereniginge (FAK).

Hy is op 3 Junie 2014 oorlede nadat 'n maagseer by hom gediag­noseer is en die bloed in sy longe beland het. Dit was sy wens om nie met masjiene aan die lewe gehou te word nie, en dit is derhalwe afgesit.

## Verwysings
1-2 Kronieke

**1-2 Kronieke** is die 13de en 14de boeke van die Hebreeuse Bybel.

## 1 Kronieke 
Die boek begin met 'n reeks geslagsregisters waaruit blyk dat die Here sy beloftes van Genesis 1:28 en 12:2 gehou het en dan word gebeure wat reeds in Samuel en Konings beskryf is, oorvertel. Ander gegewens word bygebring om die besondere boodskap wat in die boek na vore kom, te beklemtoon: die goeie sorg van God vir sy volk onder die leiding van koning Dawid en sy nasate. In die boek val die klem sterk op wat Dawid gedoen het vir die tempeldiens in Jerusalem.

## 2 Kronieke 
Die boodskap van 1 Kronieke word hier voortgesit: God se goeie sorg vir sy volk onder die leiding van Dawid en sy nasate. Dawid is die maatstaf waarvolgens die regering van die konings van Juda – Jerusalem beoordeel word. Groot klem val op die bou en inwyding van die tempel deur Salomo, die hervormings deur Asa, Josafat, Hiskia en Josia, en die mag wat koning Agab van Israel se afgodsdiens ook in Juda uitgeoefen het, 'n mag wat gebly het ten spyte van hervormingspogings en wat uiteindelik gelei het tot die ondergang van die ryk.

## Bron 
* Die Bybel: Nuwe vertaling (Bybelgenootskap van Suid-Afrika)
Brief van Paulus aan Filemon

**Die brief aan Filemon** is die 18de boek in die Nuwe Testament van die Bybel. Die brief is 'n suiwer persoonlike briefie aan Filemon, 'n vooraanstaande Christen in Kolosse. Onesimus, 'n slaaf van Filemon, het van sy eienaar af weggeloop en by Paulus, wat toe 'n gevangene was, uitgekom. Deur die apostel se toedoen het Onesimus 'n Christen geword. Nou stuur Paulus hom terug na Filemon toe en vra hom om vir Onesimus terug te ontvang, nie net as slaaf nie maar ook as broer in Christus.

## Bron 
* Die Bybel: Nuwe vertaling (Bybelgenootskap van Suid-Afrika)

## Eksterne skakels 
*
Baleka Mbete

**Baleka Mbete** (gebore 24 September 1949), is 'n Suid-Afrikaanse politikus wat sedert 21 Mei 2014 as Speaker van die Nasionale Vergadering van Suid-Afrika dien. Sy was van 2008 tot 2009 die Adjunkpresident van Suid-Afrika. In 2007 is sy as die nasionale voorsitter van die African National Congress verkies en sy is in 2012 tot die posisie herverkies. Sy het hierdie amp tot op 18 Desember 2017 beklee en is deur Gwede Mantashe opgevolg.

## Omstredenheid 
[duimnael|links|Baleka Mbete ontmoet pres. [Wladimir Poetin in 2006 gedurende sy besoek aan Suid-Afrika.]]
In April 1997 kom dit aan die lig dat Mbete 'n onbehoorlik-uitgereikte rybewys bekom het, maar is nie van enige oortreding aangekla nie. Dit volg nadat ondersoekbeamptes korrupsie in Mpumalanga se plaaslike toetssentrums ontbloot het, waar lisensies in ruil vir omkoopgeld uitgereik is. Mbete het gesê dat sy "te besig" was om in toue te staan​​.

In 2007 het Mbete die DA-lid Mike Waters geskors omdat hy probeer vra het wat aan die skandaal rondom Manto Tshabalala-Msimang gedoen word. Waters wou navraag doen oor die Minister van Gesondheid se beweerde skuldigbevinding aan diefstal terwyl sy 'n verpleegster in Botswana was.

Mbete was by die *Travelgate*-skandaal betrokke waartydens meer as 200 Suid-Afrikaanse parlementslede hulle gesubsidieerde reisvoordele misbruik het. Volgens berigte het sy die geld terugbetaal.

In 2006 huur Mbete 'n vliegtuig teen 'n koste van R471&nbsp;900 (sowat VS$60&nbsp;000) na Liberië vir die inhuldiging van pres. Ellen Johnson Sirleaf. Die enigste ander passasier op die vliegtuig was 'n lid van haar personeel. Thabo Mbeki en die buitelandse sake-minister Nkosazana Dlamini-Zuma is ook na die inhuldiging – Mbeki in sy privaatvliegtuig en Dlamini-Zuma per kommersiële vlug.

Sy is 'n stoere ondersteuner van Tony Yengeni, 'n voormalige ANC-hoofsweep in die parlement, wat aan bedrog skuldig bevind is. Na sy vonnisoplegging het Mbete selfs Yengeni na die Pollsmoor-gevangenis vergesel.

Mbete is later weer vir omkopery ondersoek. Ondersoekbeamptes van die aandelebeurs in die Verenigde State van Amerika glo dat die R25 miljoen aandeel wat sy na die toekenning van 'n lisensie aan die Goldfields mynmaatskappy ontvang het, omkoopgeld was.

## Verwysings 
## Eksterne skakels
Groot Slawemeer

Die **Groot Slawemeer** (Engels: *Great Slave Lake*, Frans: *Grand Lac des Esclaves*) is die tiende grootste meer ter wêreld, die vyfde grootste meer in Noord-Amerika en die tweede grootste meer in Kanada, buite die Groot Mere, ná die Groot Beremeer. Dit is in die Noordwestelike gebiede in die noorde van Kanada, suidoos van die Groot Beremeer geleë en het 'n oppervlakte van 27&nbsp;200&nbsp;km². Die Groot Slawemeer word deur die Mackenzierivier, wat in die westelike deel van die meer ontspring, met die Arktiese Oseaan verbind. Aan die noordelike oewer van die Groot Slawemeer is Yellowknife, die hoofstad van die Noordwestelike gebiede geleë.

[duimnael|links|Die Groot Slawemeer by [Yellowknife]]
Die Groot Slawemeer is nie na Slawe genoem nie; die naam is afgelei van die Slavey, 'n Eerste Nasie wat in die gebied gebly het. Die Indiaanse bevolking is in Engels vroeër *Slave* genoem, maar die naam is later na *Slavey* verander om 'n assosiasie met slawerny te vermy. Die naam van die meer is egter nie aangepas nie.

## Verwysings 
## Eksterne skakels 
*  
*
Nicaraguameer

[duimnael|links|'n vroeë ontwerp vir die [Panamakanaal (bo) en die Nicaraguakanaal (onder) omstreeks 1890]]
Die **Nicaraguameer** of **Cocibolca** of **Granada** (Spaans: *Lago de Nicaragua*, *Lago Cocibolca*, *Mar Dulce*, *Gran Lago*, *Gran Lago Dulce* of *Lago de Granada*) is die grootste meer in Sentraal-Amerika en is in die suidweste van Nicaragua net noord van die grens tot Costa Rica geleë. Met 'n oppervlakte van 8&nbsp;264&nbsp;km² is dit die derde grootste meer in Latyns-Amerika ná die Maracaibomeer en die Titicacameer. In die noordooste van die Nicaraguameer is die hoofstad van Nicaragua, Managua, geleë.

Die Nicaraguameer is deur die Río Tipitapa met die Managuameer verbind en deur die Río San Juan met die Karibiese See. Net oos van die meer is die kus van die Stille Oseaan geleë. Daar is herhaaldelik oorweeg om die Karibiese See langs die Río San Juan en die Nicaraguameer met die Stille Oseaan te verbind. Die projek staan as die Nicaraguakanaal bekend en sal in direkte kompetisie met die Panamakanaal wees.

## Verwysings 
## Eksterne skakels
Kristijonas Donelaitis

200px
**Kristijonas Donelaitis**

**Pruisies-Litause digter**

----
**Gebore**  
1 Januarie 1714 
in Lasdinehnen naby Gumbinnen, Koninkryk Pruise

----
**Oorlede** 
18 Februarie 1780 
in Tollingkehmen, Koninkryk Pruise

----

**Bekende werke**
*Metai* (omstreeks 1765-1775)

**Kristijonas Donelaitis** (* 1 Januarie 1714, † 18 Februarie 1780; Latyns: *Christian Donalitius*) was die Evangelies-Lutherse predikant van 'n Duits-Litause kerkgemeente in Pruisies-Litaue, 'n streek in die ooste van die Koninkryk Pruise wat onder meer deur 'n minderheid etniese Litauers bewoon is. As digter het Donelaitis, wat ook Duitse poësie geskryf het, bekendheid verwerf met die eerste klassieke gedig in Litaus, *Metai* of "Die Seisoene". 

*Metai*, wat steeds as een van die meesterwerke van Litause digkuns beskou word en sedert 1977 deel uitmaak van Unesco se Biblioteek van Europese Literêre Meesterwerke, beskryf die alledaagse lewe van Litause boere, hul moeilike lewe as lyfeienes en die seisoenale jaarlikse lewensiklus.
Winnipegmeer

Die **Winnipegmeer** (Engels: *Lake Winnipeg*, Frans: *Lac Winnipeg*) is die 15de grootste meer ter wêreld, die sewende grootste meer in Noord-Amerika en die derde grootste meer in Kanada, buite die Groot Mere, ná die Groot Beremeer en die Groot Slawemeer. Dit is in die provinsie Alberta in die suide van Kanada, noord van die grens met die Verenigde State geleë en het 'n oppervlakte van 24&nbsp;514&nbsp;km².

duimnael|links|Die Winnipegmeer in die aandskemer
Die meer is na Winnipeg, die hoofstad van Manitoba, genoem en word deur die Nelsonrivier met die Hudsonbaai in die noordooste verbind. Die belangrikste rivier, wat in die meer uitmond, is die Saskatchewanrivier. Die Winnipegmeer is net 55&nbsp;km noord van Winnipeg geleë en maak deel uit van 'n groot gebied met baie mere.

## Verwysings 
## Eksterne skakels 
*  
*
Groot Beremeer

duimnael|links|Die dorpie Deline aan die Groot Beremeer
Die **Groot Beremeer** (Engels: *Great Bear Lake*, Frans: ''Grand lac de l'Ours'') is die agtste grootste meer ter wêreld, die vierde grootste meer in Noord-Amerika en die grootste meer in Kanada, buite die Groot Mere. Dit is in die Noordwestelike gebiede in die noorde van Kanada, noordwes van die Groot Slawemeer en suid van die Arktiese Oseaan geleë en het 'n oppervlakte van 31&nbsp;153 km². Die meer word deur die Groot Bererivier met die Mackenzierivier verbind, wat in die Arktiese Oseaan uitmond.

## Verwysings 
## Eksterne skakels
Spanxti

**Spanxti** is 'n musiekgroep uit die Litause hoofstad Vilnius wat in sy post-folklore- en neofolk-musiek en liedtekste die tradisies en mitologie van die twee oorlewende Baltiese volke, Litauers en Lette, met mekaar verbind.

Sedert sy stigting in die vroeë 21ste eeu het 'n verskeidenheid lede by die groep aangesluit en dit weer verlaat, terwyl Spanxti ook sy musiekstyl verskeie kere verander het. Die groep het nogtans van 'n eksperimentele musiekprojek tot 'n permanente kollektief gegroei wat 'n musikale uitdrukking probeer vind het wat op sy eie bene staan - met onortodokse neo-folkkomposisies en rituele liedtekste wat sy oorsprong in antieke Indo-Europese beskawings het.

Vir hul tweede album *Dievo žirgai, Laimės ratai* ("God se perde, Wiele van Geluksaligheid"), wat in 2012 vrygestel is, het Spanxti werke saamgestel wat van mitologiese en oorlogstematiek tot feesliedere strek, met musikale begeleiding deur akoestiese kitare, viool, akkordeon, slagwerk, klawerborde en vroulike sangstem.

Volgens die Baltiese geleerde en stigter van Spanxti, Vytautas Rinkevičius, bied die groep met sy musiek 'n kreatiewe benadering tot Baltiese mitologie en spirituele kultuur in die algemeen wat deur elemente van outentieke hedendaagse Baltiese folklore nog versterk word. So vind Spanxti sy inspirasie vir die kreatiewe herlewing van gemeenskaplike Baltiese lewensbeskouings in die kulturele konteks van Litaue en Letland. Die groep is sodoende die eerste musikale projek waarin die musikale erfenis van albei nasies verenig word.

## Diskografie 
* *Ryto rasa krito* (2002)
* *Karingo augo* (2003)
* **dhéǵhōm* (Autarkeia 2011)
* *Dievo žirgai, Laimės ratai* (Dangus 2012)

## Verwysings 
## Eksterne skakels 
**Media**
* *youtube.com: Išjoja joja brolis į karą*
* *youtube.com: Leliumoj*
* *youtube.com: Saulė rieda dangumi*
* *youtube.com: Už kalnelio ežerėlis*
Komyn

duimnael|regs|Heel en gemaalde komynsaad
**Komyn** (*Cuminum cyminum*) is 'n eenjarige kruidagtige plant, inheems in die Oostelike Middellandse Seegebied tot in Indië. Die sade (elkeen vervat in 'n vrug wat gedroog word) word as spesery gebruik in verskillende kulture se kookkuns, beide in heel- en gemaalde vorm.

## Beskrywing 
**Komynsaad** is die gedroogde saad van die plant *Cuminum cyminum*, 'n lid van die *Umbelliferae* (pietersielie) familie. Die komynplant groei van 30-50 cm hoog en saad word met die hand geoes. Die skraal, kaal, vertakte stingel wat 20-30 cm lank word het 'n deursnee van 3-5 cm. Elke tak het 2-3 sytakke, en al die takke bereik dieselfde hoogte, dus het die plant 'n eenvormige kapsel. en 'n enkele saadjie. Komynsaad het agt rante met oliekanale. Hulle lyk soos karwysaad, synde langwerpig gevorm, in die lengte geriffel, en geelbruin van kleur, soos ook ander lede van die *Umbelliferae* familie bv. karwy, pietersielie en dille.

Lêer:Dry-cumin-seeds.jpg|Gedroogde heel komynvrugte (of saad)
Lêer:Cumin.JPG|Winkelverpakking van heel en gemaalde komynsaad
Lêer:Sa cumin.jpg|Nabyskoot van vars komynsaad

## Verwysings
1-2 Konings

**Die Boek van Konings** ( Hebreeus : סֵפֶר מְלָכִים, Sēfer Məlāḵīm) is 'n boek in die Hebreeuse Bybel, wat as twee boeke (1–2 Konings) in die Ou Testament van die Christelike Bybel gevind word. Dit sluit die Deuteronomistiese geskiedenis af, 'n geskiedenis van antieke Israel wat ook die boeke Josua, Rigters en Samuel insluit. 

Bybelse kommentators glo dat die Boek van Konings legendes, volksverhale, wonderverhale en "fiktiewe konstruksies" met die annale meng met die doel om 'n teologiese verduideliking te verskaf vir die vernietiging van die Koninkryk van Juda deur Babilon in c. 586 vC en om 'n grondslag te verskaf vir 'n terugkeer uit Babiloniese ballingskap. 

Die twee boeke Konings bied 'n geskiedenis van antieke Israel en Juda, vanaf die dood van koning Dawid tot die vrylating van Jojagin uit die gevangenisskap in Babilon – 'n tydperk van sowat 400 jaar (c. 960 – c. 560 vC). Geleerdes is geneig om die boeke te behandel as bestaande uit 'n eerste uitgawe uit die laat 7de eeu v.C. en uit 'n tweede en finale uitgawe van die middel 6de eeu vC.

Die boeke is die 11de en 12de boeke in die kanon van Hebreeuse Geskrifte wat as die Ou Testament in die Bybel opgeneem is.

## 1 Konings 
Die boek sit die geskiedenis van die Samuelboeke voort. Net voor Dawid se dood laat hy sy seun Salamo tot koning salf. Na Dawid se dood reken Salamo af met sy teëstanders en regeer in voorspoed en met wysheid oor die twaalf stamme. Die bou en inwyding van die tempel vorm die hoogtepunt van sy bewind. Na sy dood skeur die ryk in twee dele: Juda - Jerusalem in die suide met nasate van Dawid as hulle konings en Israel in die noorde onder verskillende konings. Die geskiedenis van die twee ryke word afwisselend vertel, eers dié van 'n bepaalde koning (byvoorbeeld Jerobeam van Israel) en dan dié van al die konings van die ander ryk wat gelyktydig met hom geregeer het (byvoorbeeld Rehabeam, Abia en Asa van Juda). Elke koning se optrede word vertel en beoordeel in die lig van wat die Here sy volk in verband met afgodediens beveel het, en die geskiedenis van die tydperk vind sy hoogtepunt in die botsing van die profeet Elia met Agab, botsings wat vertolk kan word as 'n stryd om te bevestig dat die Here God is.

## 2 Konings 
Die eerste sewentien hoofstukke handel oor die geskiedenis van die twee ryke. 'n Groot gedeelte hiervan word in beslag geneem deur die optrede van die profete Elia en Elisa. Die sterk stempel wat Elisa op die tydperk se gebeure afgedruk het, blyk daaruit dat twee persone wie se koningskap deur hom aangekondig is, se nasate nog lank na sy dood 'n leidende rol in die geskiedenis gespeel het.

Na die ondergang van die staat Israel word die geskiedenis van Juda beskryf tot met die val van Jerusalem in 586 v.C. Die hoogtepunte in die tyd was die hervormings deur Hiskia en Josia. Desondanks het die volk sy land verloor omdat hy nie na die Here geluister het nie. Die slotopmerking oor die vrylating van koning Jojagin is die ligpunt waarmee hierdie donker tydperk afsluit.

## Bron 
* Die Bybel: Nuwe vertaling (Bybelgenootskap van Suid-Afrika)

## Verwysings
Hebreërs

**Die brief aan die Hebreërs** is die 19de boek in die Nuwe Testament van die Bybel. Die brief is gerig aan 'n groep Joodse Christene om hulle te waarsku teen verslapping en afvalligheid. Jesus Christus is meer verhewe as die engele: Hy is die Seun van God en die finale openbaring van die genade van God. Hy het vir Jesus as ewige Hoëpriester aangestel om deur sy priesterdiens en offerbloed eens en vir altyd versoening te doen en so 'n einde te maak aan die tempeldiens en diereoffers van die Joodse godsdiens. Hierdie verlossing mag nie verontagsaam word nie. In tyd van verdrukking moet die Christene volhard in die geloof, soos bekende gelowiges uit die Ou Testament gedoen het, die oog gevestig op Jesus, die Begin en Voleinder van die geloof.

## Bron 
* Die Bybel: Nuwe vertaling (Bybelgenootskap van Suid-Afrika)

## Eksterne skakels 
*
Spinasie

**Spinasie**, soos gebruik in Afrikaans, kan na verskillende blaargewasse verwys. 

*"Gewone" of "egte" spinasie, oftewel *spinacia oleracea*, is die gewas wat in verskeie dele van die wêreld as "spinasie" bekend staan. Die blare is dun en kleiner as byvoorbeeld dié van spinasiebeet (sien hieronder). 
* Snybeet, ook genoem spinasiebeet of blaarbeet (*beta vulgaris* subsp. *vulgaris* var. *vulgaris* of *cicla*) is baie nou verwant aan beet en het herkenbare dik, geribde blare aan stele wat uit die grond groei. Ook die blare van gewone beet kan soos snybeet voorberei word. Dit is veral in Suid-Afrika, maar ook in Australië, dat "spinasie" ook na hierdie plant verwys.
* Tropiese spinasie (verskeie variëteite in die genus *Amaranthus* ). 'n Volksnaam vir een van die Amaranthus-variëteite is hanekam, wat, saam met 'n ander variëteit, ook as "morogo" bekend is ("morogo" is die Sotho-/Tswanawoord vir "groente" en verwys eintlik na verskillende donkergroen blaargewasse). Sommige tale verwys ook na morogo as "Afrika-spinasie". Die Afrikaanse naam "hanekam" word egter ook gebruik vir 'n verskeidenheid sierplante wat nie noodwendig eetbaar is nie.

## Spinasiebeet
**Spinasiebeet** (*Beta vulgaris* subsp. *vulgaris* var. *vulgaris*, soms ook *Beta vulgaris* subsp. *vulgaris* var. *cicla*), is 'n blaarryke groen groente wat in verskeie kulture se kookkuns gebruik word. Die blare kan groen of rooierig gekleur wees; spinasiebeet se stingels wissel ook in kleur. Spinasie bestaan al vir eeue lank, maar as gevolg van sy ooreenkoms met beet is dit moeilik om die presiese ontwikkeling van die verskillende variëteite van spinasie en beet te bepaal.

## Verwysings
Brief van Jakobus

**Die brief van Jakobus** is die 20 ste boek in die Nuwe Testament van die Bybel. Die brief is gerig aan *die twaalf stamme wat oor die wêreld versprei is*, waarmee bedoel is die hele kerk, die volk van God wat as vreemdelinge in hierdie wêreld lewe. Aan hulle word praktiese wysheid en leiding meegedeel sodat hulle in die sondige wêreld en onder verdrukking kan volhard in die Christelike lewenswandel. 'n Verskeidenheid sake uit die daaglikse lewe kom ter sprake, o.a. die regte houding teenoor versoeking, rykdom en armoede, die beheersing van die tong, en veral die verhouding van geloof en dade.

## Bron 
* Die Bybel: Nuwe vertaling (Bybelgenootskap van Suid-Afrika)

## Eksterne skakels 
*
Judas

**Die brief van Judas** is die 26 ste boek in die Nuwe Testament van die Bybel. Die brief is gerig aan lesers wat nie nader aangedui kan word nie. Hulle word lastig geval deur dwaalleraars wat hulle voordoen as ware gelowiges. Die lesers word aangespoor om getrou te bly aan die geloof in God soos deur die apostels geleer. Hulle moet mekaar bystaan deur die krag van die Heilige Gees.

## Bron 
* Die Bybel: Nuwe vertaling (Bybelgenootskap van Suid-Afrika)

## Eksterne skakels 
*
Balsemwormkruid

**Balsemwormkruid** (*Tanacetum balsamita*) is 'n plant uit die Asteraceae familie en word as kruie gebruik. 

## Beskrywing 
Die polvormende plant word 80-150 cm hoog en vorm wortelstokke in die grond. Aan die vertakte en pluimvormig harige stam vorm leeragtige, blougroen blare wat tot 20 cm lank word. Die bladrand is gesaag en die onderkant van die blaar is fyn behaard.

Balsemwormkruid bloei aan die einde van die somer met geelgroen buisblommetjies in 4-8 mm groot hofies. Dit vorm 'n skermagtige pluimvormige bloeiwyse wat sterk na essensiële olie ruik. Die plant produseer verskillende essensiële olies, insluitend heelwat karvoon en in 'n mindere mate kanfer en tujoon.

## Verspreiding 
Die spesie is inheems aan Iran, Irak, Krim, Siprus, Transkaukasus en Turkye

## Bron 
* Plants of the World Online
Leonid Sherwood

**Leonid Vladimirovich Sherwood** (dikwels ook getranskribeer as Leonid Vladimrovich Shervud; * 28 April 1871 in Moskou, † 28 Augustus 1954 in Leningrad) was 'n Russiese beeldhouer en argitek van Brits-Ierse afkoms.

Sherwood is in 'n familie van Brits-Russiese kunstenaars en argitekte gebore. Hul stamvader, William Sherwood, het met sy Ierse vrou na Rusland geëmigreer en hom in Aleksandrofski gevestig. Sy kleinseun (en Leonid se pa), die argitek en skilder Wladimir Osipowitsj Sherwood (1833-1897), het bekendheid verwerf met sy ontwerp vir die Historiese Museum op Moskou se Rooiplein wat in 1883 geopen is.

Leonid was een van tien kinders wat vir Wladimir Sherwood gebore is. Hy het in die voetspore van sy beroemde vader gevolg en tussen 1886 en 1891 aan die Moskouse Skool vir Toegepaste Kuns gestudeer. Daarna het hy sy akademiese opleiding aan die Akademie vir Kunste in Sint Petersburg voortgesit en hom op beeldhoukuns toegespits. Sy beeldhoukuns is deur die beginsels van die Sosialistiese realisme geïnspireer. Sherwood is vir sy verdienste as Sowjet-Russiese kunstenaar met die Orde van die Rooi Vlag van Arbeid vereer.

Sy bekendste werk as argitek is die Swaelnes, 'n klein Neogotiese kasteel aan die suidkus van die Krim wat hy vir die Balties-Duitse oliemiljoenêr Baron von Steingel tussen 1911 en 1912 gebou het.

## Verwysings
Internasionale Statistiese Klassifikasie van Siektes en Verwante Gesondheidsprobleme

Die **Internasionale Statistiese Klassifikasie van Siektes en Verwante Gesondheidsprobleme**, gewoonlik afgekort as die **Internasionale Klassifikasie van Siektes**, is die internasionale "standaard-diagnosehandleiding vir epidemiologie, gesondheidsbestuur en kliniese doeleindes". Die Engelse naam is *International Statistical Classification of Diseases and Related Health Problems*, of kortweg *International Classification of Diseases* (**ICD**).

Die ICD word bygewerk deur die Wêreldgesondheidsorganisasie (WGO), die gesondheidsowerheid in die Verenigde Nasies-stelsel. Dit is ontwerp as ’n klassifikasiestelsel vir gesondheidsorg. Dit sorteer gesondheidstoestande saam in generiese kategorieë saam met spesifieke variasies en ken aan elk ’n kode toe van tot ses karakters. Groot kategorieë sluit dus ’n stel ooreenstemmende siektes in.

Die drie jongste uitgawes van die ICD is:

## ICD-11 
Werk het in 2007 begin en dit is in Mei 2019 aanvaar.

## ICD-10 
Werk het in 1983 begin en dit is in Mei 1990 aanvaar.

## ICD-9 
Dit is tussen 30 September en 6 Oktober 1975 opgestel.

## Verwysings
ICD-10

Die **ICD-10** is die tiende hersiene weergawe van die Internasionale Statistiese Klassifikasie van Siektes en Verwante Gesondheidsprobleme, 'n handleiding van siektes van die Wêreldgesondheidsorganisasie.
Siektedatabasis

Die **siektedatabasis** (Engels: *Diseases Database*) is ’n databasis op ’n gratis webtuiste wat inligting oor die verwantskap tussen mediese toestande, simptome en medisynes verskaf. Dit word deur Medical Object Oriented Software Enterprises Ltd, ’n klein maatskappy in Londen in die Verenigde Koninkryk, onderhou.

Die webwerf se verklaarde doel is "onderrig, agtergrondleesstof en algemene belang". Sy beoogde gehoor is "dokters, ander kliniese gesondheidswerkers en studente van hierdie beroepe". Die redakteur van die webwerf word as Malcolm H Duncan, 'n gekwalifiseerde Britse dokter, aangedui.

Die siektedatabasis is rondom 'n versameling van konsepte (wat met menslike medisyne verband hou) gebou. Hierdie konsepte sluit siektes, geneesmiddels, simptome, fisiese tekens en abnormale laboratoriumresultate in. Dit word as 'items' geklassifiseer. Die databasis bevat ongeveer 9&nbsp;000 items.

## Verwysings
Online Mendelian Inheritance in Man

**Online Mendelian Inheritance in Man** (**OMIM**) is ’n databasis wat al die bekende siektes met ’n genetiese komponent lys en hulle, waar moontlik, verbind met die relevante gene in die menslike genoom. Dit verskaf ook verwysings vir verdere navorsing en instrumente vir genoom-ontleding van ’n geen in die katalogus. 

OMIM is een van die databasisse in die Amerikaanse National Center for Biotechnology Information (NCBI). Dit is deel van ’n groter databasis met die naam Entrez, wat inligting verskaf oor gene, chromosoomligging en DNS- en proteïensekwensies.

## Verwysings
EMedicine

**eMedicine** is ’n aanlyn kliniese mediese databasis wat in 1996 begin is deur twee geneeshere, Scott Plantz en Richard Lavely. Die webtuiste kan deursoek word met ’n sleutelwoord en bevat sowat 6&nbsp;800 artikels, wat elkeen verbind word met een van 62 kliniese handleidings. Artikels word elke jaar bygewerk en die data word in die artikel gepubliseer.

## Verwysings
MedlinePlus

**MedlinePlus** is ’n aanlyn inligtingsdiens wat aangebied word deur die United States National Library of Medicine. Dit verskaf gesondheidsinligting in Engels en Spaans. Die webtuiste vat inligting saam van die National Library of Medicine (NLM), die National Institutes of Health (NIH) en ander Amerikaanse regeringsagentskappe. 

## Verwysings
Nayarit

|-
| align=center colspan=2 | 200px
|-
|colspan="2" style="text-align:center;" | Sien ander Meksikaanse deelstate
|-
|colspan="2" style="text-align:center;" | Amptelike naam:*Estado Libre y Soberano de Nayarit*("Vrye en onafhanklike staat van Nayarit")
|-
| style="white-space: nowrap;" | **Land**
| style="white-space: nowrap;" | 
|-
| style="white-space: nowrap;" | **Hoofstad**
| style="white-space: nowrap;" | Tepic
|-
| style="white-space: nowrap;" | **Grootste stad**
| style="white-space: nowrap;" | Tepic
|-
| style="white-space: nowrap;" | **Munisipaliteite**
| style="white-space: nowrap;" | 20
|-
| style="white-space: nowrap;" | **Oppervlakte**
| style="white-space: nowrap;" | 27&nbsp;857 km² (23ste)
|-
| style="white-space: nowrap;" | **Hoogste punt**
| style="white-space: nowrap;" | 2&nbsp;760 m
|-
| style="white-space: nowrap;" | **Bevolking** (2012)&nbsp; - Totaal &nbsp; - Digtheid
| style="white-space: nowrap;" | 1&nbsp;118&nbsp;468 (29ste)40 inw./km² (23ste)
|-
| style="white-space: nowrap;" | **Demoniem**
| style="white-space: nowrap;" | Nayarita
|-
| style="white-space: nowrap;" | **Goewerneur**
| style="white-space: nowrap;" | Antonio Echavarría García (PAN)
|-
| style="white-space: nowrap;" | **MOI** (2010)
| style="white-space: nowrap;" | 0,7425 –  (16de)
|-
| style="white-space: nowrap;" | **Poskode**
| style="white-space: nowrap;" | 63
|-
| style="white-space: nowrap;" | **ISO 3166-2**
| style="white-space: nowrap;" | MX-NAY
|-
| style="white-space: nowrap;" | **Amptelike webwerf**
| style="white-space: nowrap;" | nayarit.gob.mx
|}

**Nayarit** (uitgespreek [naʝaˈɾit]) is een van die 31 deelstate wat, saam met die Federale Distrik, die 32 Federale Entiteite van Meksiko vorm.

* Hoofstad (en grootste stad): Tepic
* Oppervlakte: 27&nbsp;857 km²
* Bevolking: 1&nbsp;118&nbsp;468 (2012)

## Verwysings 
## Eksterne skakels 
*  Amptelike webwerf
Brenthurst

**Brenthurst** is 'n voorstad in Brakpan, Gauteng. Volgens die 2011-sensus het Brenthurst 'n bevolking van 6&nbsp;250 gehad, waarvan 86,4% Blankes was. Afrikaans (74,5%) en Engels (16,1%) is die grootste huistale.

## Sien ook 
* Dalpark
* Dalview
* Minnebron
* Sonneveld

## Verwysings